Robert Ionuț Păiuși, primar: „Nu am consumat droguri, droguri însemnând cocaină, marijuana. E că mi-a ieșit la benzodiazepină. Un surplus medicamentos. În perioada asta am fost foarte răcit. Am luat pastile la greu. Ulterior, uneori seara, mai iau și xanax. Și asta mi-a ieșit mie. Nu e vorba de droguri, tras pe nas, injectat nimic.”
Primarul PSD al comunei Stejari din Gorj, Robert Ionuţ Păiuşi, a fost testat de poliţişti atât pentru alcool, cât şi pentru droguri, după ce a lovit cu maşina o tânără de 24 de ani, care participa la un miting al partidului AUR. Testul pentru alcool a ieşit negativ, însă testarea pentru eventuale droguri a indicat posibila prezenţă a unor substanţe interzise.
Robert Ionuţ Păiuși a mai fost vizat recent de acțiuni ale anchetatorilor, care au făcut mai multe percheziții la casa primarului, pe care procurorii l-au bănuit că ar fi decontat din bugetul primăriei cantități uriașe de combustibil, folosit însă în scop personal.
Același edil s-a făcut remarcat drept un admirator al lui Nicolae Ceaușescu și al lui Vladimir Putin.